
RAPORT DE SPECIALITATE

privind modificarea și aprobarea condițiilor specifice eliminatorii 
pentru ocuparea funcției publice de execuție specifice de polițist local, la
Direcția Poliției Locale Timișoara  


Având în vedere Referatul de aprobare al proiectului de hotărâre, al Primarului Municipiului Timişoara și Proiectul de hotărâre privind modificarea și aprobarea condițiilor specifice eliminatorii 
pentru ocuparea funcției publice de execuție specifice de polițist local, la Direcția Poliției Locale Timișoara prin care se propune modificarea și aprobarea condițiilor specifice eliminatorii pentru ocuparea funcției publice de execuție specifice de polițist local;  
Facem următoarele precizări: 
Conform dispozițiilor art. 1 din Legea nr. 155/2010 a poliției locale potrivit cărora, poliţia locală se înfiinţează în scopul exercitării atribuţiilor privind apărarea drepturilor şi libertăţilor fundamentale ale persoanei, a proprietăţii private şi publice, prevenirea şi descoperirea infracţiunilor, în  domeniile prevăzute de lege. 
Luând în considerare evoluția și complexitatea fenomenului infracțional și contravențional care impune intervenția polițiștilor locali și participarea la acțiuni cu grad ridicat de risc, în condiții de pericol deosebit care pot afecta sănătatea și integritatea fizică a polițiștilor locali se impune recrutarea unor candidați cu calități motrice deosebite și rezistență, mobilitate și trăsături de personalitate puternice precum disciplina, voința, starea de echilibru emoțional.
Capacitatea, calitatea și eficiența resurselor umane din cadrul poliției locale contribuie la dezvoltarea unui serviciu public de interes local eficient în scopul satisfacerii nevoilor comunității, menținerea și încrederea cetățenilor în acest serviciu public, la îndeplinirea indicatorilor de performanță stabiliți de către Consiliul Local al Municipiului Timișoara pentru Direcția Poliției Locale.
Ținând cont de adresa Agenției Naționale a Funcționarilor Publici nr. 2121/2020 prin care se fac observații de ordin legal cu privire la condiția specifică de ocupare a unei funcții publice de execuție specifice de polițist local privind ”criteriul de înălțime”, aprobat prin H.C.L. nr. 508/22.10.2013 privind condițiile specifice eliminatorii pentru ocuparea funcției publice de execuție de polițist local la Direcția Poliției Locale Timișoara, în care se precizează: 
”cu privire la condiția specifică de ocupare: ”criteriul de înălțime: 1,75 m la bărbați; 1,70 m la femei”, vă comunicăm că aceasta contravine dispozițiilor art. 467 alin. (1) din O.U.G. nr. 57/2019 privind Codul administrativ, coroborat cu art. 4 lit. c) din H.G. nr. 611/2018 pentru aprobarea normelor privind organizarea şi dezvoltarea carierei funcţionarilor publici, cu modificările și completările ulterioare, care dispun cu privire la principiile aplicabile oricărui concurs, inclusiv cel privind egalitatea accesului la funcțiile publice pentru fiecare cetățean care îndeplinește condițiile legale”  
Având în vedere aspectele prezentate mai sus și ținând cont de art. 47 din H.G. nr. 611/2008 pentru aprobarea normelor privind organizarea şi dezvoltarea carierei funcţionarilor publici, cu modificările și completările ulterioare, în scopul creșterii calității în recrutarea și selecția candidaților, pentru îmbunătățirea imaginii și prestigiului instituției, a prestanței polițistului local în stradă și dezvoltarea capacității de acțiune și intervenție operativă în îndeplinirea sarcinilor de serviciu propunem aprobarea condițiilor specifice eliminatorii pentru ocuparea funcției publice de execuție specifice de polițist local la Direcția Poliției Locale Timișoara. Condițiile specifice eliminatorii propuse se află în anexă, parte integrantă la prezentul raport.
În concluzie, ținând cont de prevederile art. 467, alin. (1), din O.U.G. nr. 57/2019 privind Codul administrativ, cu modificările și completările ulterioare, 
”(1) Concursul pentru ocuparea unei funcţii publice are la bază principiile competiţiei, transparenţei, competenţei, precum şi pe cel al egalităţii accesului la funcţiile publice pentru fiecare cetăţean care îndeplineşte condiţiile legale.”
coroborat cu art. 4, lit. c) din H.G. nr. 611/2008 pentru aprobarea normelor privind organizarea şi dezvoltarea carierei funcţionarilor publici, cu modificările și completările ulterioare, 
”c) egalitatea de şanse, principiu potrivit căruia este recunoscută vocaţia la carieră în funcţia publică a oricărei persoane care îndeplineşte condiţiile stabilite potrivit legii ”
care dispun cu privire la principiile aplicabile oricărui concurs, inclusiv cel privind egalitatea accesului la funcțiile publice pentru fiecare cetățean care îndeplinește condițiile legale, apreciem că proiectul de hotărâre propus, privind modificarea și aprobarea condițiilor specifice eliminatorii pentru ocuparea funcției publice de execuție specifice de polițist local, la Direcția Poliției Locale Timișoara îndeplinește condițiile pentru a fi supus dezbaterii și aprobării plenului consiliului local.

